ฮั่งเส็งปิดบวก 32.29 จุด รับจ้างงานสหรัฐสดใส
ฮั่งเส็งปิดบวก 32.29 จุด รับจ้างงานสหรัฐสดใส
2 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 32.29 จุด หรือ 0.12% ปิดวันนี้ที่ 26,282.32 จุด ขานรับข้อมูลแรงงานสหรัฐ หลังจากที่ออโตเมติก ดาต้า โพรเซสซิ่ง อิงค์ (ADP) รายงานว่า ภาคเอกชนของสหรัฐมีการจ้างงานเพิ่มขึ้น 237,000 ตำแหน่งในเดือนมิ.ย. ซึ่งสูงกว่าที่นักวิเคราะห์คาดการณ์ว่าจะเพิ่มขึ้น 220,000 ราย
ขณะเดียวกันตลาดยังจับตาดูตัวเลขจ้างงานนอกภาคเกษตรเดือนมิ.ย.ของสหรัฐในคืนนี้อย่างใกล้ชิด ซึ่งนักวิเคราะห์คาดว่าจะเพิ่มขึ้น 233,000 ตำแหน่ง และคาดว่าอัตราการว่างงานจะลดลงสู่ระดับ 5.4% จาก 5.5% ในเดือนพ.ค.